Επίδραση του φυτού ξενιστή και της σχετικής υγρασίας στην ανάπτυξη ενός ελληνικού και ενός εισαγόμενου πληθυσμού του αρπακτικού ακάρεως Phytoseiulus persimilis
Creators: name: Σιώπη, Μαριαλένα Βίκτωρα
Publisher: name: Aristotle University of Thessaloniki
Year: 2019
Subjects: Αρπακτικά ακάρεα
Φυτό ξενιστής
Σχετική υγρασία
Predatory mites
Host plant
Relative Humidity

description: Τα αρπακτικά ακάρεα και ειδικότερα αυτά που ανήκουν στην οικογένεια Phytoseiidae είναι μια από τις πιο επιτυχημένες κατηγορίες φυσικών εχθρών που χρησιμοποιούνται για την καταπολέμηση βλαβερών εχθρών των καλλιεργειών. Ένα από τα πιο σημαντικά είδη αρπακτικών ακάρεων της οικογένειας Phytoseiidae, που χρησιμοποιείται ως βιολογικό μέσο καταπολέμησης εχθρών των καλλιεργειών, είναι το Phytoseiulus persimilis (Athias-Henriot, 1957). Το άκαρι αυτό έχει ως κύρια λεία του το φυτοφάγο άκαρι Tetranychus urticae (Koch, 1836) της οικογένειας Tetranychidae και συμβάλλει στην καταπολέμηση του. Δ΄υο από τις σημαντικότερες καλλιέργειες που αντιμετωπίζουν προβλήματα από το T. urticae και για τις οποίες η χρήση φυσικών εχθρών όπως το P. persimilis έχει σημαντικό ενδιαφέρον είναι το φασόλι και η τομάτα. Ωστόσο, δεν έχει μελετηθεί επαρκώς ο βαθμός στον οποίο η σχέση του P. persimilis και του T. urticae μπορεί να επηρεαστεί από το είδος του φυτού ξενιστή, αλλά και από αβιοτικούς παράγοντες όπως η σχετική υγρασία. Οι παράγοντες αυτοί μπορεί να είναι καθοριστικοί για την επιτυχή χρήση του P. persimilis σε προγράμματα βιολογικής καταπολέμησης δεδομένων των ιδιαίτερων ξηροθερμικών συνθηκών που απαντώνται συχνά στη χώρα μας. Επιπλέον, δεν είναι γνωστό αν υπάρχουν σημαντικές διαφορές σε βασικά δημογραφικά χαρακτηριστικά μεταξύ φυλών του P. persimilis διαφορετικής γεωγραφικής προέλευσης. Σκοπός της παρούσας μεταπτυχιακής διατριβής ήταν η μελέτη της επίδρασης δύο ευρέως καλλιεργούμενων φυτών (φασολιάς/Phaseolus vulgaris και τομάτας/Solanum lycopersicum) στην επιβίωση και ωοπαραγωγή θηλυκών ατόμων δύο πληθυσμών (ελληνικού και εισαγόμενου Phytoline p από Αγγλία από την εταιρία Bioline Agrosciences) του αρπακτικού ακάρεως σε σταθερές συνθήκες εργαστηρίου. Επιπλέον, μελετήθηκε η επιβίωση θηλυκών και αρσενικών ατόμων των δύο πληθυσμών P. persimilis σε πολύ χαμηλά επίπεδα σχετικής υγρασίας. Το πειραματικό μέρος της εργασίας χωρίζεται σε δύο μέρη. Στο πρώτο μέρος μελετήθηκε η επίδραση του φυτού ξενιστή στη διάρκεια ζωής και ωοπαραγωγή δυο διαφορετικών φυλών του P. persimilis, ενώ στο δεύτερο, η επίδραση δυο διαφορετικών επιπέδων σχετικής υγρασίας στη διάρκεια ζωής των αρσενικών και θηλυκών ατόμων. Διαπιστώθηκε ότι και στους δύο πληθυσμούς P. persimilis που μελετήθηκαν, η διάρκεια ζωής και η ωοπαραγωγή των ατόμων διέφεραν μεταξύ των δύο φυτών. Ειδικότερα, ο αριθμός των αποτεθέντων αυγών και στους δύο πληθυσμούς ήταν μεγαλύτερος σε φύλλα φασολιάς από ότι τομάτας. Επίσης, η συνολική διάρκεια ζωής των ατόμων και των δύο πληθυσμών, ήταν μεγαλύτερη στο φυτό της φασολιάς. Βρέθηκε επίσης ότι η χαμηλή σχετική υγρασία επηρέασε με διαφορετικό τρόπο τους δυο πληθυσμούς P. persimilis που μελετήθηκαν, καθώς και τα αρσενικά και θηλυκά άτομα. Συγκεκριμένα, σε συνθήκες χαμηλής σχετικής υγρασίας, η διάρκεια ζωής ατόμων του ελληνικού πληθυσμού, ήταν μεγαλύτερη σε σχέση με τον εισαγόμενο πληθυσμό. Επίσης βρέθηκε ότι σε συνθήκες χαμηλής σχετικής υγρασίας, τα θηλυκά άτομα έχουν μεγαλύτερη διάρκεια ζωής από ότι τα αρσενικά άτομα. Τα αποτελέσματα των πειραμάτων της παρούσας εργασίας συμβάλουν στην κατανόηση της επίδρασης διαφορετικών φυτών ξενιστών στην ανάπτυξη των αρπακτικών ακάρεων P. persimilis καθώς και στην αξιολόγηση των επιπέδων αντοχής που εμφανίζουν σε ξηροθερμικές συνθήκες. Επιπλέον, μπορούν να βοηθήσουν στη βελτίωση της αποτελεσματικότητας του αρπακτικού ακάρεως P. persimilis ως παράγοντα βιολογικής καταπολέμησης τετρανύχων, είτε μέσω της επιλογής κατάλληλων πληθυσμών ή/και μέσω της διαμόρφωσης ενός ευνοϊκού από άποψης σχετικής υγρασίας μικρο-περιβάλλοντος για την ανάπτυξή του.
description: Predatory mites, especially those belonging to the Phytoseiidae family, are one of the most successful categories of natural enemies that are used in biological control. In particular, one of the most important species of predatory mites of the Phytoseiidae family, used as a biological pest controller, is Phytoseiulus persimilis (Athias-Henriot, 1957). This mite has as its main prey the herbivorous mite Tetranychus urticae (Acari: Tetranychidae) (Koch, 1836) and contributes to its control. It is worth noting that some of the most important crops that face problems with T. urticae and for which the use of natural pests such as P. persimilis is of considerable interest is bean and tomato. However, the degree to which P. persimilis biology against T. urticae can be influenced by the host plant species but also by abiotic factors such as relative humidity has not been sufficiently studied. These factors may be crucial for the successful use of P. persimilis in biological controls given the dry conditions that are often found in our country. Moreover, it is not known whether there are significant differences in basic demographic characteristics between P. persimilis breeds of different geographic origins. This master thesis aims at studying the effect of two broadly cultivated plants (Phaseolus vulgaris and Solanum lycopersicum) on the survival and egg production of two female mite populations (Greek and imported Phytoline P. from English company Bioline Agrosciences) of the predatory mite P. persimilis, under stable laboratory conditions. In addition, the survival of female and male mites of the two P. persimilis populations in dry conditions was studied. The experimental part of the thesis is divided into two parts. In the first part, the effect of the host plant on the life span and the egg production of two different strains of P. persimilis was studied, while in the second part, the effect of two different levels of relative humidity on the life of male and female individuals was studied. Based on the results of the first experiment, it was found that in both P. persimilis populations studied, the lifetime and egg production of the mites differed between the two plants. In particular, the number of produced eggs in both populations was higher on bean leaves than on tomato ones. Moreover, the life duration of the mites of both populations was greater in the bean plant. In the second part of the thesis, it was observed that low relative humidity influenced differently the two P. persimilis populations that were studied, as well as male and female mites. Specifically, it was found that, in conditions of low relative humidity, the life duration of the Greek population was higher than the imported population. It has also been found that in conditions of low relative humidity, female mites live longer than males. The results of the experiments in this thesis may contribute to the understanding of the effect of different host plants on the growth of P. persimilis predatory mites as well as on the evaluation of the resistance levels they present in dry conditions. In addition, they can help to improve the effectiveness of the P. persimilis predatory mite as a bio controller against Tetranychus, either by selecting appropriate populations and/or by forming a favorable relative humidity micro-environment for its development.